
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 451 


4 Απριλίου 2000 


ΑΠΟΦΑΣΕΙ Σ 

Αριθ. 8884/285 

Έγκριση Κανονισμού Λειτουργίας της Βιομηχανικής Πε¬ 
ριοχής Κιλκίς. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Νόμου 2545/1997 «Βιομηχανικές και 
Επιχειρηματικές Περιοχές και άλλες διατάξεις» και ειδι¬ 
κότερα το άρθρο 12 αυτού. 

2. Τις διατάξεις του Νόμου 1558/1985 «Κυβέρνηση και 
Κυβερνητικά όργανα» (ΦΕΚ 137/Α). 

3. Το Π.Δ. 456/25.9.1985 «Μεταφορά αρμοδιοτήτων, 
υπηρεσιών και προσωπικού στα Υπουργεία κ.λπ.» (ΦΕΚ 
163/Α) και ειδικότερα το άρθρο 1, εδάφ. (α) και το άρθρο 
2, παρ. 1 αυτού. 

4. Το Π.Δ. 27/29.1.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου, στο Υπουργείο Ανάπτυξης» (ΦΕΚ 19/Α/96). 

5. Το Π.Δ. 229/10.7.86 «Σύσταση και Οργάνωση της Γε¬ 
νικής Γραμματείας Βιομηχανίας» (ΦΕΚ 96/Α/86) όπως 
τροποποιήθηκε με τις διατάξεις του Π.Δ. 396/89 «Οργά¬ 
νωση της Γενικής Γραμματείας Βιομηχανίας» (ΦΕΚ 
172/Α/89). 

6. Την υπ’ αριθ. 3574/5.7.99 Απόφαση του Πρωθυπουρ¬ 
γού και του Υπουργού Ανάπτυξης σχετικά με την ανάθε¬ 
ση αρμοδιοτήτων στον Υφυπουργό Ανάπτυξης Ιωαν. Ζα- 
φειρόπουλο (ΦΕΚ 1373/Β/99). 

7. Την από 23.3.2000 αίτηση της ΔΙ.ΒΙ.ΠΕ.Κ. ΑΈ. για την 
έγκριση του Κανονισμού Λειτουργίας της ΒΙ.ΠΕ. Κιλκίς. 

8. Την υπ’ αριθ. 2370/24.3.2000 αίτηση της ΕΤΒΑ ΑΈ. 
για την έγκριση του Κανονισμού Λειτουργίας της ΒΙ.ΠΕ. 
Κιλκίς. 

9. Τις διατάξεις του άρθρου 29 Ατού Ν. 1558/1985 όπως 
αυτό προστέθηκε με το άρθρο 27του Ν. 2081/1992 και το 
γεγονός ότι από τις κανονιστικές διατάξεις αυτού του Δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού του οικείου ΟΤΑ (ΦΕΚ 154/Α/92), 
αποφασίζουμε: 

ΑΡΘΡΟ 1 

Εγκρίνεται ο Κανονισμός Λειτουργίας της ΒΙ.ΠΕ. Κιλκίς 


που υποβλήθηκε από την Ελληνική Τράπεζα Βιομηχανι¬ 
κής Αναπτύξεως ΑΈ. και έχει ως ακολούθως: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΒΙΟΜΗΧΑΝΙΚΗΣ ΠΕΡΙΟΧΗΣ ΚΙΛΚΙΣ 

ΠΡΟΟΙΜΙΟ 

Φορέας ίδρυσης της Βιομηχανικής Περιοχής Κιλκίς εί¬ 
ναι σύμφωνα με το Ν. 2545/1997 (ΦΕΚ 254 Α') για τις «Βιο¬ 
μηχανικές και Επιχειρηματικές Περιοχές» η «ΕΛΛΗΝΙΚΗ 
ΤΡΑΠΕΖΑ ΒΙΟΜΗΧΑΝΙΚΗΣ ΑΝΑΠΤΥΞΕΩΣ ΑΈ.» (Ε.Τ.Β.Α. 
ΑΈ.). 

ΚΕΦΑΛΑΙΟ I 

Προϋποθέσεις, όροι και διαδικασία εγκατάστασης επι¬ 
χειρήσεων στη ΒΙ.ΠΕ. Κιλκίς 

Άρθρο Ιο 

1. Στη ΒΙ.ΠΕ. Κιλκίς εγκαθίστανται ή μετεγκαθίστανται 
κάθε φύσεως επιχειρήσεις, που ασκούν βιομηχανική ή 
βιοτεχνική δραστηριότητα κατά την έννοια του Ν. 
2545/1997 (ΦΕΚ 254 Α'). Η εγκατάσταση, μετεγκατάστα¬ 
ση και λειτουργία των επιχειρήσεων ενεργείται σύμφωνα 
με τα οριζόμενα στις διατάξεις του Ν. 2516/97, υπό την 
προϋπόθεση ότι το αντικείμενό τους δεν προκαλεί κινδύ¬ 
νους εκρήξεως, πυρκαγιάς, διαφυγής ασφυκτικών ή τοξι- 
κών αερίων, διαρροής διαβρωτικών, τοξικών ή καυστικών 
υγρών και εν γένει ουσιών, οι οποίες στις αναμενόμενες 
από τη συνήθη λειτουργία της επιχειρήσεως συγκεντρώ¬ 
σεις μπορούν να προκαλέσουν βλάβη σε ανθρώπους ή 
πράγματα. Κατά την υπαγωγή των επιχειρήσεων αυτών 
στις διατάξεις του αναπτυξιακού νόμου 1892/90 όπως αυ¬ 
τός έχει τροποποιηθεί με τον Ν. 2601 /98 έχει εφαρμογή το 
άρθρο 58 παρ. 43 του Ν. 2324/95. 

2. Στη ΒΙ.ΠΕ. μπορούν ακόμη να εγκατασταθούν ή να με- 
τεγκατασταθούν και επιχειρήσεις επεξεργασίας, αποθη- 
κεύσεως και εμπορίας αγροτικών προϊόντων και επιχει¬ 
ρήσεις κάθε φύσεως αποθηκών πρώτων υλών και ετοίμων 
προϊόντων, σύμφωνα με την παρ. 1 του άρθρου 17 Ν. 
2231/1994. 

3. Στη ΒΙ.ΠΕ. μπορούν ακόμη να εγκατασταθούν, υπό 
τους όρους της παρ. 2 του άρθρου 17 του Ν. 2231/1994, 
επιχειρήσεις παροχής υπηρεσιών, οι οποίες θα εξυπηρε¬ 
τούν τις εγκατεστημένες σ’ αυτήν επιχειρήσεις, αλλά και 

την ευρύτερη περιοχή, καθώς και δημόσιες αρχές και 
υπηρεσίες κοινής ωφελείας. 

4. Στη ΒΙ.ΠΕ. πέραν των κυρίως βιομηχανικών, βιοτε¬ 
χνικών και λοιπών εγκαταστάσεων με τα χαρακτηριστικά 
που αναφέρονται στις παραγράφους 1 και 2 του παρό¬ 
ντος άρθρου, επιτρέπεται να περιλαμβάνονται και οι ανα- 
φερόμενες στηνπαρ. 1 του άρθρου 2 του Ν. 2545/ 1997 
χρήσεις, δραστηριότητες, υπηρεσίες και εγκαταστά¬ 
σεις. 

5. Απαγορεύεται η ίδρυση και λειτουργία μέσα στη 
ΒΙ.ΠΕ. πρατηρίων λιανικής πωλήσεως των προϊόντων που 
παράγουν οι εγκατεστημένες στην Περιοχή επιχειρήσεις 
χωρίς την άδεια της Γ.Σ.του Φορέα Διοίκησης & Διαχείρι¬ 
σης της ΒΙ.ΠΕ. 

Άρθρο 2ο 

1. Προκειμένου μια επιχείρηση να εγκατασταθεί ή μετε- 
γκατασταθεί στη ΒΙ.ΠΕ. Κιλκίς, πρέπει να υποβάλει αίτη¬ 
ση προς την Ε.Τ.Β.Α. με αναλυτικό οικονομικό και τεχνικό 
υπόμνημα. Τα έγγραφα αυτά υποβάλλονται ταυτόχρονα 
από την ενδιαφερόμενη επιχείρηση και προς το Φορέα Δι¬ 
οίκησης & Διαχείρισης της ΒΙ.ΠΕ. 

2. Για την αποδοχή ή μη της παραπάνω αιτήσεως, κα¬ 
θώς και για την επιλογή της θέσης εγκατάστασης ή μετε¬ 
γκατάστασης της ενδιαφερόμενης επιχειρήσεως στη 
ΒΙ.ΠΕ. και του συγκεκριμένου κάθε φορά οικοπέδου που 
θα διατεθεί σ’ αυτήν, λαμβανομένου υπόψη του είδους 
της ασκούμενης δραστηριότητος, του βαθμού οχλήσεως 
των γειτονικών επιχειρήσεων κ.λπ., η Ε.Τ.Β.Α. και ο Φορέ¬ 
ας Διοίκησης & Διαχείρισης της ΒΙ.ΠΕ. αποφαίνονται αι¬ 
τιολογημένα και από κοινού μέσα σετρεις μήνες κατ’ ανώ¬ 
τατο όριο από την ημερομηνία υποβολής της αιτήσεως 
και των λοιπών απαιτουμένων εγγράφων. 

3. Η αιτιολογημένη κατά τα ανωτέρω απόφαση για την 
εγκατάσταση ή μη μιας επιχείρησης λαμβάνεται από κοι¬ 
νού από την Ε.Τ.Β.Α. και το Φορέα Διοίκησης & Διαχείρι¬ 
σης της ΒΙ.ΠΕ. και κοινοποιείται στην ενδιαφερόμενη επι¬ 
χείρηση. Η ενδιαφερόμενη επιχείρηση οφείλει να προ- 
σέλθει και να υπογράψει το αγοραπωλητήριο συμβόλαιο 
εντός της προθεσμίας που θα ορίζεται στην προαναφερ- 
θείσα απόφαση. 

4. Γ ια την οικοδόμηση των κτιρίων, την εγκατάσταση και 
τη λειτουργία της επιχειρήσεως μέσα στη ΒΙ.ΠΕ. απαιτεί¬ 
ται η έκδοση των απαιτουμένων βάσει της ισχύουσας νο¬ 
μοθεσίας αντιστοίχων αδειών. 

Άρθρο 3ο 

1. Η εγκατάσταση ή μετεγκατάσταση επιχειρήσεων στη 
ΒΙ.ΠΕ. γίνεται είτε με τη μεταβίβαση από τον ιδιοκτήτη 
στον εγκαθιστάμενο της κυριότητος οικοπέδων και οικο¬ 
δομημάτων που βρίσκονται στη ΒΙ.ΠΕ., είτε με τη σύστα¬ 
ση επ’ αυτών άλλου εμπραγμάτου δικαιώματος, είτε με 
την εκμίσθωση αυτών ή με άλλη ενοχική σχέση. Οι σχετι¬ 
κές συμβάσεις, εμπράγματες ή ενοχικές, καταρτίζονται 
πάντοτε και επί ποινή ακυρότητας με συμβολαιογραφικό 
έγγραφο, γνωστοποιούνται δε χωρίς καθυστέρηση προς 
την Ε.Τ.Β.Α. και το Φορέα Διοίκησης & Διαχείρισης της 
ΒΙ.ΠΕ. Ειδικά οι ενοχικές συμβάσεις παραχωρήσεως της 
χρήσεως ακινήτων στη ΒΙ.ΠΕ. δεν επιφέρουντα αποτελέ- 
σματάτους πριν κατατεθούν στην Ε.Τ.Β.Α. και στο Φορέα 
Διοίκησης & Διαχείρισης της ΒΙ.ΠΕ. 


2. Η εγκατάσταση ή μετεγκατάσταση επιχειρήσεων στη 
ΒΙ.ΠΕ. γίνεται με τους όρους που συμφωνούνται σε κάθε 
περίπτωση μεταξύ αφενός της Ε.Τ.Β.Α. και του Φορέα Δι¬ 
οίκησης & Διαχείρισης της ΒΙ.ΠΕ. και αφετέρου της εγκα- 
θισταμένης επιχειρήσεως στα πλαίσια των νόμων και του 
παρόντος Κανονισμού. Στις σχετικές συμβάσεις πρέπει 
υποχρεωτικά να περιέχεται ρητή και ανεπιφύλακτη δήλω¬ 
ση της εγκαθισταμένης επιχειρήσεως ότι αποδέχεται την 
εφαρμογή των διατάξεων του Ν. 2545/1997 και την υπα¬ 
γωγή της στις διατάξεις αυτές, στις κατ’ εξουσιοδότηση 
αυτών εκδιδόμενες πράξεις, στις διατάξεις του παρόντος 
Κανονισμού Λειτουργίας της ΒΙ.ΠΕ., καθώς και στο Κατα¬ 
στατικό και τις αποφάσεις των αρμοδίων οργάνων του 
Φορέα Διοίκησης & Διαχείρισης της ΒΙ.ΠΕ. Η δήλωση αυ¬ 
τή ισχύει και γιατους καθολικούς και ειδικούς εν γένει δια¬ 
δόχους των αρχικών ιδιοκτητών ή μισθωτών. 

3. Απαγορεύεται η χωρίς την άδεια της Ε.Τ.Β.Α. και του 
Φορέα Διοίκησης και Διαχείρισης της ΒΙ.ΠΕ. μεταβολή 
του παραγωγικού σκοπού των επιχειρήσεων που εγκαθί¬ 
στανται στη ΒΙ.ΠΕ. Η απαγόρευση αυτή ισχύει και για 
τους καθολικούς και ειδικούς εν γένει διαδόχους των αρ¬ 
χικών ιδιοκτητών ή μισθωτών. Η χωρίς την ανωτέρω άδεια 
και η παρά την απαγόρευση μεταβολή του παραγωγικού 
σκοπού μιας επιχείρησης είναι άκυρη και δεν παράγει κα¬ 
νένα έννομο αποτέλεσμα απέναντι στην Ε.Τ.Β.Α. και στο 
Φορέα Διοίκησης και Διαχείρισης της ΒΙ.ΠΕ. 

4. Η άδεια για τη μεταβολή του παραγωγικού σκοπού 
μιας εγκατεστημένης επιχείρησης χορηγείται από το Φο¬ 
ρέα Διοίκησης & Διαχείρισης της ΒΙ.ΠΕ., μετά από τη δια¬ 
τύπωση της απλής γνώμης της Ε.Τ.Β.Α., κατόπιν αιτήσε- 
ως της ενδιαφερόμενης επιχειρήσεως. 

5. Οι διατάξεις των παραγράφων 1,2, 3 και 4 του παρό¬ 
ντος άρθρου εφαρμόζονται και στην περίπτωση που η 
εγκαθιστάμενη επιχείρηση συμβάλλεται για την κτήση 
της κυριότητος οικοπέδου της ΒΙ.ΠΕ. ή τη σύσταση οποι- 
ουδήποτε άλλου δικαιώματος επ’ αυτού με τον ιδιοκτήτη 
του οικοπέδου αυτού και όχι με την Ε.Τ.Β.Α. 

ΚΕΦΑΛΑΙΟ II 

Επέκταση ΒΙ.ΠΕ., Έργα Υποδομής, Δόμηση, 
Υποχρεώσεις Επιχειρήσεων 

Άρθρο 4ο 

Κάθε επέκταση της ΒΙ.ΠΕ. γίνεται σύμφωνα με τις δια¬ 
τάξεις του Ν. 2545/1997 (ΦΕΚ254Α'). 

Άρθρο 5ο 

1. Κάθε κτιριακή κατασκευή μέσα στη ΒΙ.ΠΕ. πρέπει να 
πληροί όλες τις προϋποθέσεις και τους όρους κατασκευ¬ 
ής και ασφαλείας της ισχύουσας Νομοθεσίας. 

2. Οι όροι δομήσεως στη ΒΙ.ΠΕ. (οικοδομικό σύστημα, 
ελάχιστο εμβαδόν οικοπέδου, ελάχιστο μήκος πρόσο¬ 
ψης, ελάχιστο βάθος, μέγιστο ποσοστό καλύψεως, ελάχι¬ 
στη απόσταση μεταξύ ρυμοτομικής και οικοδομικής 
γραμμής, εύρος των πλαγίως και όπισθεν αφιεμένων 
ελευθέρων χώρων, ύψος των οικοδομών κ.λπ.) καθορίζο¬ 
νται από την εκάστοτε ισχύουσα Νομοθεσία και ειδικότε¬ 
ρα από τις ειδικώς ισχύουσες για τη ΒΙ.ΠΕ. κανονιστικές 
διατάξεις που θεσπίζονται κατά την έγκριση ή τροποποί¬ 
ηση του πολεοδομικού σχεδίου αυτής. 

Άρθρο 6ο 

1. Οι εγκατεστημένες στη ΒΙ.ΠΕ. επιχειρήσεις υποχρε- 
ούνται να διατηρούν σε καλή κατάσταση τα κτίρια που 
ανήκουν σ’ αυτές και να διατηρούν κατάλληλα εξωράί- 
σμένους τους ακάλυπτους χώρους των οικοπέδων τους, 
συμμορφούμενες προς τις υποδείξεις του Φορέα Διοίκη¬ 
σης & Διαχείρισης της ΒΙ.ΠΕ. 

2. Κάθε επιχείρηση που εγκαθίσταται στη ΒΙ.ΠΕ. υπο- 
χρεούται να συγκεντρώνει τα οικιακά και βιομηχανικά 
απορρίμματα μέσα σε κατάλληλα δοχεία στην καθορι¬ 
σμένη θέση, ώστε να είναι ευχερής η συλλογή αυτών από 
την υπηρεσία αποκομιδής των απορριμμάτων. Κάθε επι¬ 
χείρηση υποχρεούται να μεριμνά για την με δική της δα¬ 
πάνη αποκομιδή βιομηχανικών απορριμμάτων μεγάλου 
όγκου ή οχληρής φύσεως. 

3. Κάθε επιχείρηση της οποίας τα βιομηχανικά απόβλη¬ 
τα απαιτούν είδος καθαρισμού διαφορετικό από το βιο¬ 
λογικό, υποχρεούται να προβαίνει στον καθαρισμό αυτό 
με δικά της μέσα βάσει των ισχυουσών διατάξεων. Σε πε¬ 
ρίπτωση κατά την οποία ο Φορέας Διοίκησης & Διαχείρι- 
σηςτης ΒΙ.ΠΕ. διαπιστώσει ότι η κάθε είδους όχληση που 
προκαλείται από εγκατεστημένη στη ΒΙ.ΠΕ. επιχείρηση 
είναι υπερβολική ή σε περίπτωση που μετά την έναρξη 
της λειτουργίας της επιχειρήσεως ανακύψουν προβλή¬ 
ματα προκλήσεως υπερβολικής οχλήσεως από αυτήν, 
έχει το δικαίωμα να επιβάλει στην επιχείρηση αυτή την λή¬ 
ψη των αναγκαίων μέτρων για την άρση της οχλήσεως με 
δαπάνες της επιχείρησης. 

4. Κάθε επιχείρηση υποχρεούται να διοχετεύσει με δικά 
της μέσα τα λύματα και τα βιομηχανικά απόβλητα αυτής 
στον αποχετευτικό αγωγό που διέρχεται μπροστά από το 
οικόπεδο της, τηρουμένων πάντοτε των υγειονομικών και 
λοιπών κανονισμών. 

5 Κάθε επιχείρηση υποχρεούται να τηρεί επακριβώς 
τους ισχύοντες υγειονομικούς κανονισμούς και να συμ¬ 
μορφώνεται άμεσα σε κάθε υπόδειξη των αρμοδίων για 
την τήρηση των υγειονομικών κανονισμών αρχών και του 
Φορέα Διοίκησης & Διαχείρισης της ΒΙ.ΠΕ. 

6. Κάθε επιχείρηση υποχρεούται να περιφράσσει το οι¬ 
κόπεδό της με δαπάνες της, τα δε σχέδια και οι προδια¬ 
γραφές των περιφράξεων, των χώρων εξωράίσμού και 
δενδροφύτευσης καθορίζονται από το Φορέα Διοίκησης 
& Διαχείρισης της ΒΙ.ΠΕ. 

7. Απαγορεύεται απολύτως σε οποιαδήποτε εγκατε¬ 
στημένη στη ΒΙ.ΠΕ. επιχείρηση η ανόρυξη φρεάτων για 
την προμήθεια ύδατος ή η εκσκαφή απορροφητικών βό¬ 
θρων χωρίς την έγγραφη άδεια του Φορέα Διοίκησης & 
Διαχείρισης της ΒΙ.ΠΕ., η οποία χορηγείται αφού προη¬ 
γουμένως εξασφαλισθεί η απαιτούμενη έγκριση από τις 
οικείες Αρχές. 

δ.Τυχόν παράβαση οποιοσδήποτε από τις παραπάνω 
διατάξεις παρέχει το δικαίωμα στο Φορέα Διοίκησης & 
Διαχείρισης της ΒΙ.ΠΕ. να καταγγείλει την παράβαση στις 
αρμόδιες αρχές, να καλέσειτον παραβάτη να θεραπεύσει 
την παράβαση και σε περίπτωση μη συμμορφώσεως αυ¬ 
τού να προβεί ο ίδιος ο Φορέας Διοίκησης & Διαχείρισης 
της ΒΙ.ΠΕ. είτε στη θεραπεία της παραβάσεως με δαπά¬ 
νες του παραβάτη, είτε στην επιβολή του μέτρου της προ¬ 
σωρινής διακοπής της λειτουργίας της επιχειρήσεως του 
παραβάτη μέχρις συμμορφώσεως αυτού. 


ΚΕΦΑΛΑΙΟ III 

Διοίκηση και Διαχείριση της Βιομηχανικής Περιοχής 

Άρθρο 7ο 

Η διοίκηση και διαχείριση της ΒΙ.ΠΕ. περιλαμβάνει κάθε 
είδους πράξη που αποσκοπεί στην εκπλήρωση του σκο¬ 
πού της, στην ανάπτυξη της και στην εύρυθμη λειτουργία 
της, ιδίως δε στη συντήρηση, λειτουργία και αξιοποίηση 
των κοινοχρήστων και κοινοκτήτων χώρων και οικοδομη¬ 
μάτων, την ανάληψη πρωτοβουλιών για την βελτίωση και 
ανάπτυξη της υποδομής της ΒΙ. Π Ε. και στην ανάπτυξη νέ¬ 
ων υπηρεσιών και πρωτοβουλιών. 

Άρθρο 8ο 

Η διοίκηση και διαχείριση της ΒΙ.ΠΕ. ασκείται από το συ- 
σταθέντα για τον σκοπό αυτό σύμφωνα με τις διατάξεις 
του Ν. 2545/1997 Φορέα Διοίκησης & Διαχείρισης της 
ΒΙ.ΠΕ., ο οποίος λειτουργεί υπάτη μορφή Νομικού Προ¬ 
σώπου Ιδιωτικού Δικαίου με την επωνυμία «ΔΙΑΧΕΙΡΙΣΗ 
ΒΙΟΜΗΧΑΝΙΚΗΣ ΠΕΡΙΟΧΗΣ ΚΙΛΚΙΣ Α.Ε.» σύμφωνα με το 
Νόμο και το Καταστατικό αυτού. 

Άρθρο 9ο 

1. Στην αρμοδιότητα του Φορέα Διοίκησης & Διαχείρι¬ 
σης της ΒΙ.ΠΕ. Κιλκίς ανήκει κυρίως: 

α) Η μέριμνα για την από κάθε άποψη βελτίωση της 
ΒΙ.ΠΕ. καιτωνπαρεχομένων υπηρεσιών προς τις εγκατε¬ 
στημένες σ’ αυτήν επιχειρήσεις. 

β) Η συμμετοχή στη λήψη απόφασης, σύμφωνα με τα 
οριζόμενα στο άρθρο 2 παρ. 3 του παρόντος, κατά τη δια¬ 
δικασία εξέτασης και αποδοχής ή μη της αιτήσεως των εν¬ 
διαφερομένων να εγκατασταθούν ή να μετεγκαταστα- 
θούν στη ΒΙ.ΠΕ. επιχειρήσεων. 

γ) Η χορήγηση άδειας για τη μεταβολή του παραγωγι¬ 
κού σκοπού μιας εγκατεστημένης επιχείρησης, μετά από 
τη διατύπωση και της απλής γνώμης της Ε.Τ.Β.Α., σύμ¬ 
φωνα με τα οριζόμενα στο άρθρο 3 παρ. 4 του παρόντος. 

δ) Η συντήρηση και η αποκατάσταση τυχόν βλαβών στις 
κοινόχρηστες εγκαταστάσεις, στο οδικό δίκτυο και στα 
δίκτυα υδρεύσεως, ηλεκτροδοτήσεως, τηλεπικοινωνίας, 
αποχετεύσεως όμβριων και ακαθάρτων και Μονάδας Κα¬ 
θαρισμού Αποβλήτων της ΒΙ.ΠΕ., εφόσον ως προς ορι¬ 
σμένα από αυτά δεν προβλέπεται διαφορετικά από τις 
συμβάσεις με τον Οργανισμό ή την Επιχείρηση που παρέ¬ 
χει τις υπηρεσίες αυτές ή απάτη Σύμβαση Μεταβίβασης 
της Διοίκησης και Διαχείρισης μεταξύ της Ε ,Τ. Β.Α. και του 
Φορέα Διοίκησης & Διαχείρισης της ΒΙ.ΠΕ. 

ε) Η πρόσληψη και μισθοδοσία του αναγκαίου εργατο- 
τεχνικού προσωπικού καθώς και του αναγκαίου επιστη¬ 
μονικού και διοικητικού προσωπικού, συμβούλων κ.λπ. με 
οποιοσδήποτε μορφής και διάρκειας σχέση εργασίας, 
σύμβασης έργου ή σύμβασης παροχής ανεξαρτήτων 
υπηρεσιών. 

στ) Η φύλαξη της ΒΙ.ΠΕ. είτε με την οργάνωση, λει¬ 
τουργία και στελέχωση με το αναγκαίο προσωπικό ειδι¬ 
κής προς το σκοπό αυτόν υπηρεσίας, είτε με ανάθεση της 
φύλαξης σε ιδιωτική εταιρεία, είτε με οποιονδήποτε άλ¬ 
λον πρόσφορο τρόπο. 

ζ) Η μέριμνα για την αποκομιδή των απορριμμάτων από 
τη ΒΙ.ΠΕ. 

η) Η μέριμνα για την καθαριότητα, το φωτισμό και τον 
ευπρεπισμό των κοινοχρήστων χώρων της ΒΙ.ΠΕ. 

θ) Η ρύθμιση της κατεύθυνσης των οχημάτων και των 
πεζών στους δρόμους της ΒΙ.ΠΕ., η τοποθέτηση των σχε¬ 
τικών πινακίδων, ο καθορισμός των χώρων σταθμεύσεως 
των οχημάτων και η αντιμετώπιση τωντυχόν κυκλοφορια- 
κών προβλημάτων, μετά από έγκριση των αρμοδίων αρ- 
χών. 

ι) Ο καθορισμός μετά από αίτηση κάθε ενδιαφερομένου 
της θέσης και των όρων για την τοποθέτηση διαφημιστι¬ 
κών πινακίδων στους κοινόχρηστους χώρους της ΒΙ.ΠΕ. 

ια) Ο εξωραϊσμός, η δενδροφύτευση και η συντήρηση 
των χώρων πρασίνου στους κοινόχρηστους χώρους της 
ΒΙ.ΠΕ. 

ιβ) Η απαγόρευση πράξεων και ενεργειών σε εγκατε¬ 
στημένες στη ΒΙ.ΠΕ. επιχειρήσεις ή τρίτους και η άρση 
παραλείψεων από αυτούς, που μπορούν να προκαλέσουν 
ενόχληση, κίνδυνο, βλάβη ή ζημιά σε πρόσωπα και πράγ¬ 
ματα, ιδίως λόγω ελαττωματικής λειτουργίας των εγκα¬ 
ταστάσεων ή μη λήψεως των ενδεικνυομένων μέτρων από 
τις επιχειρήσεις για την πρόληψη κινδύνου ή οχλήσεων. 

ιγ) Η λήψη μέτρων για την προστασία του περιβάλλο¬ 
ντος. 

ιδ) Ο καθορισμός του ύψους των κοινοχρήστων δαπα¬ 
νών, η κατανομή αυτών μεταξύ των ιδιοκτητών ή χρηστών 
οικοπέδωντης ΒΙ.ΠΕ. και η μέριμνα για την έγκαιρη και με 
κάθε νόμιμο μέσο είσπραξη των αντιστοίχων χρηματικών 
ποσών, κατά τα παρακάτω (άρθρο 10ο) αναφερόμενα. 

ιε) Η υδροδότηση των εγκατεστημένων στη ΒΙ.ΠΕ. επι¬ 
χειρήσεων, ο καθορισμός του ύψους της δαπάνης υδρεύ- 
σεως για κάθε μια επιχείρηση χωριστά και η μέριμνα για 
την έγκαιρη και με κάθε νόμιμο μέσο είσπραξη του αντι¬ 
στοίχου χρηματικού ποσού, κατά τα παρακάτω (άρθρο 
11ο) αναφερόμενα. 

ιστ) Η διοίκηση, διαχείριση και εκμετάλλευση του «Διοι¬ 
κητικού Κέντρου Βιομηχανίας Κιλκίς» και των εν γένει 
εγκαταστάσεων αυτού. 

2. Ο Φορέας Διοίκησης & Διαχείρισης της ΒΙ.ΠΕ. Κιλκίς 
δικαιούται να προσλαμβάνει και να απασχολείτο κατά την 
κρίση του αναγκαίο επιστημονικό, διοικητικό και εργατο- 
τεχνικό προσωπικό, συμβούλους κ.λπ. με οποιοσδήποτε 
μορφής και διάρκειας σχέση εργασίας, σύμβασης έργου 
ή ανεξαρτήτων υπηρεσιών κ.λπ. 

Άρθρο 10ο 

1. «Κοινόχρηστες δαπάνες» θεωρούνται οι κάθε είδους 
δαπάνες που γίνονται για την επίτευξη της εύρυθμης λει¬ 
τουργίας της ΒΙ.ΠΕ. και ιδίως αυτές που αφορούν στη συ¬ 
ντήρηση, λειτουργία και αξιοποίηση των κοινοχρήστων 
και κοινοκτήτων χώρων και οικοδομημάτων και την παρο¬ 
χή σχετικών υπηρεσιών προς τις εγκατεστημένες επιχει¬ 
ρήσεις. Τέτοιες δαπάνες είναι κυρίως αυτές που γίνονται 
για την ηλεκτροδότηση των κοινοχρήστων και κοινοκτή- 
τωνχώρωντης ΒΙ.ΠΕ., την αποκομιδή των απορριμμάτων, 
τη λειτουργία, συντήρηση και επισκευή των κοινοχρή¬ 
στων εγκαταστάσεων και δικτύων, τη λειτουργία, συντή¬ 
ρηση και επισκευή της Μονάδας Καθαρισμού Αποβλή¬ 
των, τη μισθοδοσία του προσωπικού, τη φύλαξη της 
ΒΙ.ΠΕ. κ.λπ., για τις οποίες ισχύουν όσα ορίζονται στη διά¬ 
ταξη του εδαφίου δ' της παρ. 2 του άρθρου 12 του Ν. 
2545/1997. 


2. Ο καθορισμός του ύψους των κοινοχρήστων δαπα¬ 
νών, η κατανομή αυτών στους ιδιοκτήτες και χρήστες οι- 
κοπέδωντης ΒΙ.ΠΕ. και ο καθορισμόςτου χρηματικού πο¬ 
σού που αναλογεί σε κάθε έναν από αυτούς γίνεται ανά δί- 
μηνο από το Φορέα Διοίκησης & Διαχείρισης της ΒΙ.ΠΕ., 
σχετικός δε πίνακας ανακοινώνεται και κοινοποιείται εγ- 
γράφως στους ιδιοκτήτες και χρήστες οικοπέδων της 
ΒΙ.ΠΕ. 

3. Για τον καθορισμό του παραπάνω ποσού και τον επι- 
μερισμό των δαπανών τα αρμόδια καταστατικά όργανα 
του Φορέα Διοίκησης & Διαχείρισης της ΒΙ.ΠΕ. λαμβά¬ 
νουν υπόψη τους κάθε χρήσιμο στοιχείο, ειδικότερα δετό 
βαθμό και την έκταση της χρησιμοποίησης και επιβάρυν¬ 
σης από κάθε επιχείρηση των παραπάνω δικτύων, το εμ¬ 
βαδόν και το ποσοστό καλύψεως του κατεχομένου από 
κάθε επιχείρηση οικοπέδου, το είδος της ασκούμενης 
από κάθε επιχείρηση δραστηριότητος κ.λπ. Προς τούτο 
τα αρμόδια καταστατικά όργανα του Φορέα Διοίκησης & 
Διαχείρισης εκδίδουν Απόφαση με την οποία προσδιορί¬ 
ζονται τα κριτήρια και οι συντελεστές κατανομής κάθε δα¬ 
πάνης. 

4. Πέραντου αναλογούντος σ’ αυτόν ποσού επί των κοι¬ 
νοχρήστων δαπανών, κάθε ιδιοκτήτης ή χρήστης οικοπέ¬ 
δου της ΒΙ.ΠΕ. υποχρεούται να καταβάλει ανά δίμηνο ένα 
πάγιο χρηματικό ποσό για το σχηματισμό αποθεματικού 
προς αντιμετώπιση εκτάκτων δαπανών. Το ύψος του πο¬ 
σού αυτού, καθώς και τα κριτήρια επιμερισμού αυτού σε 
κάθε ιδιοκτήτη ή χρήστη οικοπέδου καθορίζεται κατ’ έτος 
με απόφαση του Δ.Σ. του Φορέα Διοίκησης & Διαχείρισης 
της ΒΙ.ΠΕ. και περιλαμβάνεται στον ίδιο παραπάνω πίνα¬ 
κα κατανομής των κοινοχρήστων δαπανών. 

5. Κάθε ιδιοκτήτης και χρήστης οικοπέδου της ΒΙ.ΠΕ. 
υποχρεούται να καταβάλει το ποσό που αναλογεί σ’ αυ¬ 
τόν επί των κοινοχρήστων δαπανών, καθώς και το πάγιο 
ποσό για το σχηματισμό αποθεματικού, μέσα σε προθε¬ 
σμία δέκα (10) ημερών από τη λήψη του σχετικού εγγρά¬ 
φου. Σε περίπτωση μη εμπροθέσμου καταβολής του πο¬ 
σού, αυτό καθίσταται ληξιπρόθεσμο και απαιτητό και ο 
Φορέας Διοίκησης & Διαχείρισης της ΒΙ.ΠΕ. δικαιούται να 
προσφύγει άμεσα στο αρμόδιο Δικαστήριο του Κιλκίς για 
τη δια της δικαστικής οδού είσπραξη του οφειλομένου 
ποσού, συγχρόνως δε να διακόψει προσωρινά την παρο¬ 
χή υπηρεσιών προς τον οφειλέτη. 

6. Τα τυχόν προκύπτοντα κέρδη από τη διοίκηση και δια¬ 
χείριση της ΒΙ.ΠΕ. διατίθενται υποχρεωτικά είτε προς 
σχηματισμό ειδικού αποθεματικού, είτε προς περαιτέρω 
βελτίωση των υποδομών και των παρεχομένων υπηρε¬ 
σιών. 

Άρθρο 11ο 

1. Το κόστος του καταναλισκόμενου από κάθε εγκατε¬ 
στημένη στη ΒΙ.ΠΕ. επιχείρηση ύδατος καθορίζεται με 
απόφαση του Δ.Σ. του Φορέα Διοίκησης & Διαχείρισης 
της ΒΙ.ΠΕ., σύμφωνα μετά οριζόμενα από τον Κανονισμό 
Υδροληψίας Βιομηχανικών Περιοχών που εγκρίθηκε με 
την Υπουργική Απόφαση αριθμ. Φ8/Οικ. 14885/366/ 
19.7.1990 του Υφυπουργού Βιομηχανίας, Ενέργειας και 
Τεχνολογίας (ΦΕΚ 516/Β/90) εφαρμοζόμενο αναλόγως. 
Το κόστος αυτό ορίζεται ανά κυβικό μέτρο ύδατος και 
μπορεί να αναπροσαρμόζεται με σχετική απόφαση του 
Δ.Σ. του Φορέα αυτού, όποτε κρίνεται αυτό αναγκαίο και 

πάντως όχι νωρίτερα του έτους από την τελευταία ανα¬ 
προσαρμογή. 

2. Η δαπάνη καταναλώσεως ύδατος κάθε επιχείρησης 
ανακοινώνεται και γνωστοποιείται προς αυτήν από το Φο¬ 
ρέα Διοίκησης & Διαχείρισης της ΒΙ.ΠΕ. ανά δίμηνο και 
περιλαμβάνεται στον ίδιο παραπάνω πίνακα κατανομής 
των κοινοχρήστων δαπανών. 

3. Κάθε επιχείρηση υποχρεούταινα καταβάλει τη δαπά¬ 
νη καταναλώσεως ύδατος μαζί με το ποσό που αναλογεί 
σ’ αυτήν επί των κοινοχρήστων δαπανών, μέσα σε προθε¬ 
σμία δέκα (10) ημερών από τη λήψη του σχετικού εγγρά¬ 
φου. Σε περίπτωση μη εμπρόθεσμης καταβολής, το ποσό 
αυτό καθίσταται ληξιπρόθεσμο και απαιτητό και ο Φορέ¬ 
ας Διοίκησης & Διαχείρισης της ΒΙ.ΠΕ., πέραν του παρα¬ 
πάνω (άρθρο 10, παρ. 5) δικαιώματος του να προσφύγει 
άμεσα στο αρμόδιο Δικαστήριο για τη δια της Δικαστικής 
οδού είσπραξη του οφειλομένου ποσού, δικαιούται, μετά 
από σχετική έγγραφη ειδοποίηση, να προβεί σε άμεση 
διακοπή της υδροδοτήσεως προς τον οφειλέτη μέχρι αυ¬ 
τός να εξοφλήσει πλήρως την οφειλή του. 

4. Σε περίπτωση καταβολής μέρους μόνο του αντιστοι- 
χούντος σε κάθε ιδιοκτήτη ή χρήστη οικοπέδου χρηματι¬ 
κού ποσού για τις παραπάνω αιτίες (κοινόχρηστες δαπά¬ 
νες, πάγιο για σχηματισμό αποθεματικού, δαπάνη υδρο- 
δότησης), ο Φορέας Διοίκησης & Διαχείρισης της ΒΙ.ΠΕ. 
δικαιούται να καταλογίσει αυτός κατά την ελεύθερη κρίση 
του το ποσό αυτό σε όποια κατηγορία δαπάνης προτιμά. 

Άρθρο 12ο 

1. Το οικοδομικό τετράγωνο 9 (Τομέας Γ) της ΒΙ.ΠΕ. 
προορίζεται αποκλειστικά για την ανέγερση κτιρίων κοι¬ 
νοχρήστων εξυπηρετήσεων και τη διαμόρφωση οργανω¬ 
μένου πρασίνου. 

2. Για την εξυπηρέτηση των εγκατεστημένων στη ΒΙ.ΠΕ. 
επιχειρήσεων καιτωνεργαζομένωνσ’ αυτές, αλλά και της 
Βιομηχανίας του Νομού Κιλκίς γενικότερα, μπορούν να 
εγκατασταθούν στα κτίρια που θα ανεγερθούν στο παρα¬ 
πάνω οικοδομικό τετράγωνο Αστυνομικός Σταθμός, Γ ρα¬ 
φείο των ΕΛ.ΤΑ., Γραφείο της Ε.Τ.Β.Α., Καταστήματα 
Τραπεζών, Πυροσβεστική Υπηρεσία, Ιατρείο και Σταθμός 
Πρώτων Βοηθειών, Βρεφονηπιακός Σταθμός, Γραφεία 
Εξυπηρέτησης και Υποστήριξης της Βιομηχανίας του Νο¬ 
μού Κιλκίς, καθώς και επιχειρήσεις παροχής υπηρεσιών 
(εστιατόριο, αναψυκτήριο, πρατήριο υγρών καυσίμων, 
κ.ά.). Στα ίδια κτίρια μπορούν να δημιουργηθούν αίθου¬ 
σες συνεδρίων, γραφεία των σχετικών με την βιομηχανία 
συλλογικών φορέων, εκθεσιακό κέντρο, χώροι άθλησης 
και ψυχαγωγίας των εργαζομένων, χώρος στάθμευσης 
αυτοκινήτων, κ.λπ. 

3. Η επιλογή των παραπάνω αναφερομένων επιχειρή¬ 
σεων παροχής υπηρεσιών θα γίνεται με απόφαση του Δ.Σ. 
του Φορέα Διοίκησης & Διαχείρισης της ΒΙ.ΠΕ. και μετά 
από σχετική προκήρυξη, που θα περιέχει τους κυριότε- 
ρους όρους υπό τους οποίους θα γίνει η εγκατάσταση αυ¬ 
τών και θα ορίζει προθεσμία υποβολής αιτήσεων από 
τους ενδιαφερομένους. Στις καταρτιζόμενες με τις προ¬ 
κρινόμενες επιχειρήσεις σχετικές συμβάσεις θα καθορί¬ 
ζονται επακριβώς οι υποχρεώσεις αυτών έναντι των εγκα¬ 
τεστημένων στη ΒΙ.ΠΕ. επιχειρήσεων και των εργαζομέ¬ 
νων σ’ αυτές, ώστε να διασφαλίζεται η προσήκουσα και 
κανονική παροχή υπηρεσιών προς αυτούς. 


Άρθρο 13ο 

1. Οι αποφάσεις των καταστατικών οργάνων του Φορέα 
Διοίκησης & Διαχείρισης της ΒΙ.ΠΕ. στα θέματα αρμοδιό- 
τητος αυτού είναι υποχρεωτικές και δεσμεύουν το σύνο¬ 
λο των ιδιοκτητών και χρηστών οικοπέδων της ΒΙ.ΠΕ., οι 
οποίοι υποχρεούνται να συμμορφώνονται προς τις απο¬ 
φάσεις αυτές, ανεξαρτήτως του αν μετέχουν ή όχι στο 
Μετοχικό Κεφάλαιο του Φορέα Διοίκησης & Διαχείρισης 
της ΒΙ.ΠΕ. 

2. Οι αποφάσεις των καταστατικών οργάνων του Φορέα 
Διοίκησης & Διαχείρισης της ΒΙ.ΠΕ. κοινοποιούνται εγ- 
γράφως σε όλουςτους ιδιοκτήτες και χρήστες οικοπέδων 
της ΒΙ.ΠΕ. 

ΚΕΦΑΛΑΙΟ IV 

Τελικές και Μεταβατικές Διατάξεις 
Άρθρο 14ο 

Αμέσως μετά την έγκριση του παρόντος Κανονισμού 
Λειτουργίας με απόφαση του Υπουργού Ανάπτυξης καιτη 
δημοσίευση αυτής σύμφωνα με τις διατάξεις των άρθρων 
12 παρ. 1 και 19 παρ. 2 Ν. 2545/1997, η Ε.Τ.Β.Α. υποχρε- 
ούται να μεταβιβάσει προς το Φορέα Διοίκησης & Διαχεί¬ 
ρισης της ΒΙ.ΠΕ. τη διοίκηση και διαχείριση της ΒΙ.ΠΕ. 
Κιλκίς με σχετική σύμβαση που θα καταρτιστεί μεταξύ 
τους, σύμφωνα με τις διατάξεις του άρθρου 11 παρ. 3 και 
4 του Ν. 2545/1997. Με τη σύμβαση αυτή θα ρυθμίζονται 
οι σχέσεις μεταξύ της Ε.Τ.Β.Α. ως Φορέα Ίδρυσης της 
ΒΙ.ΠΕ. και του Φορέα Διοίκησης & Διαχείρισης της ΒΙ.ΠΕ. 
και θα μεταβιβασθούν προς αυτόν τα δικαιώματα και οι 
υποχρεώσεις που εντάσσονται στα πλαίσια της διοίκησης 
και διαχείρισης της ΒΙ.ΠΕ. 

Άρθρο 15ο 

1. Αμέσως μετά την έγκριση του παρόντος Κανονισμού 
Λειτουργίας με απόφαση του Υπουργού Ανάπτυξης καιτη 
δημοσίευση αυτού σύμφωνα με τα οριζόμενα στο άρθρο 
14 του παρόντος, ο Κανονισμός Λειτουργίας της ΒΙ.ΠΕ. 
Κιλκίς κοινοποιείται προς όλες τις εγκατεστημένες επι¬ 
χειρήσεις και σε όλους τους ιδιοκτήτες και χρήστες οικο¬ 
πέδων της ΒΙ.ΠΕ. 

2. Η τήρηση και εφαρμογή των διατάξεωντου παρόντος 
Κανονισμού και η συμμόρφωση προς τις αποφάσεις των 
αρμοδίων οργάνωντης Ε.Τ.Β.Α. και του Φορέα Διοίκησης 
& Διαχείρισης της ΒΙ.ΠΕ. Κιλκίς είναι υποχρεωτική για 
όλες τις επιχειρήσεις που είναι ήδη εγκατεστημένες στη 
ΒΙ.ΠΕ., ανεξάρτητα του αν ο Κανονισμός αυτός μνημο¬ 
νεύεται ή όχι στα σχετικά μεταβιβαστικά συμβόλαια αυ¬ 
τών με την Ε.Τ.Β.Α., καθώς επίσης και για τους καθολι¬ 
κούς ή ειδικούς διαδόχους αυτών, ανεξάρτητα του αν ο 
Κανονισμός αυτός μνημονεύεται στις σχετικές πράξεις 
μεταβιβάσεως ή στο πρόγραμμα πλειστηριασμού ή στην 
κατακυρωτική περίληψη. 

3. Γιατις εγκατεστημένες στη ΒΙ.ΠΕ. επιχειρήσεις, που 
έχουν ήδη καταρτίσει οριστικά συμβόλαια με την Ε.Τ.Β.Α. 
για αγορά οικοπέδων στη ΒΙ.ΠΕ., ο αναφερόμενος στα 
συμβόλαια εκείνα Κανονισμός θεωρείται ότι είναι ο παρόν 
Κανονισμός Λειτουργίας, χωρίς να απαιτείταιτροποποιη- 
τική πράξη των συμβολαίων εκείνων. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 16ο 

Διαφορές που ανακύπτουν μεταξύ της Ε.Τ.Β.Α. Α.Ε. ή του 
Φορέα Διοίκησης & Διαχείρισης της ΒΙ.ΠΕ. Κιλκίς και των 
εγκατεστημένων στη ΒΙ.ΠΕ. επιχειρήσεων ή των ιδιοκτη¬ 
τών ή χρηστών οικοπέδωντης ΒΙ.ΠΕ., αναγόμενες στην ερ¬ 
μηνεία και την εφαρμογή του παρόντος Κανονισμού Λει¬ 
τουργίας ή σε ενδεχόμενα κενά αυτού, υπάγονται στην 
αποκλειστική αρμοδιότητα των Δικαστηρίων του Κιλκίς. 

Άρθρο 17ο 

Ο παρών «Κανονισμός Λειτουργίας» είναι δυνατόν να 
τροποποιείται ύστερα από πρόταση της Ε.Τ.Β.Α. Α.Ε. και 
του Φορέα Διοίκησης & Διαχείρισης της ΒΙ.ΠΕ. Κιλκίς, 
σύμφωνα με τη διάταξη της παρ. 1 του άρθρου 12 του Ν. 
2545/1997. 


ΑΡΘΡΟ 2 

1. Η ισχύς της παρούσας Απόφασης και του εγκρινόμε- 
νου στο ΑΡΘΡΟ 1 αυτής Κανονισμού Λειτουργίας άρχεται 
από της δημοσίευσης στην Εφημερίδα της Κυβερνήσε- 
ως. 

2. Μετά την κατά τα ανωτέρω θέση σε ισχύ του παρό¬ 
ντος Κανονισμού Λειτουργίας, καταργείται για τη ΒΙ.ΠΕ. 
Κιλκίς στο σύνολό του ο μέχρι σήμερα ισχύων για τις Βιο¬ 
μηχανικές Περιοχές της Ε.Τ.Β.Α. Κανονισμός Λειτουρ¬ 
γίας. 

Αθήνα, 3 Απριλίου 2000 

Ο ΥΦΥΠΟΥΡΓΟΣ 

ΓΙΑΝΝΗΣ Γ. ΖΑΦΕΙΡΟΠΟΥΛΟΣ 





5050 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ.9 γ 

Θ-ΓΠ3Π: \Λ/θΐ3Γη35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ -Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































